केसरिया स्तूप
केसरिया स्तूप, भारत के बिहार राज्य में, पूर्बी चंपारन जिला में केसरिया नाँव के जगह पर एगो बौद्ध स्तूप बा।[1] मानल जाला कि अपना अंतिम समय में कुशीनगर जात समय गौतम बुद्ध इहाँ रुकल रहलें आ एहिजे आपन भिक्षा पात्र दान क दिहले रहलें। बाद में इहाँ ई स्तूप बनवावल गइल।
ई स्तूप लगभग 1,400 फीट (430 मी) के घेरा वाला आ 104 फीट (32 मी) ऊँच बा आ एह तरीका से ई जावा के बोरोबुदुर स्तूप से एक फुट बेसी ऊँच बा जेकरा के सभसे ऊँच बौद्ध स्तूप मानल जाला।[2]
ई स्तूप, जिला के सूचना वेबसाइट अनुसार, बिहार के राजधानी पटना से करीब 160 किमी पच्छिम में आ जिला के मुख्यालय मोतिहारी से लगभग 35 किमी दक्खिन-पच्छिम में बा।[3] बिद्वान लोग के हवाला से ई बतावल गइल बा कि एह स्तूप के निर्माण लिच्छवि बंस के राजा लोग द्वारा करवावल गइल रहल।[4]
गैलरी[संपादन करीं]
इहो देखल जाय[संपादन करीं]
- केसरिया, बिहार - जगह आ कस्बा
- लउरिया नंदनगढ़
- अरेराज
- कुशीनगर
- धमेख स्तूप
bho_Deva bho_Deva bho_Deva bho_Deva hne_Deva bho_Deva bho_Deva bho_Deva mar_Deva bho_Deva mai_Deva